izwi lentshumayleo yanamuhla liyasisiza ukuba siqiniswe ekukholweni nasesivumeni sethu maqondana nokwenyuka kwenkosi ujesu kristu ukuba singaphuthi kanye namakristu abaningi abadukisiwe ngencazo yezidukisi ethi: ujesu kristu inkosi yethu wakhushulelwa ezulwini ukuba amukelwe yizulu kangaka ukuba ubuntu bakhe buvalelwe ezulwini, imbumbano yobunkulunkulu nobuntu bakhe ahlanganisiwe ngayo oqotsheni lunye ihlukaniswe. ngenxa yalesisidukiso ikerike likakristu lagcizelela iqiniso ukuba livume ukuthi njalo lapho ubunkulunkulu bukajesu bukhona nobuntu bakhe bukhona kakhulu ngokufundisa iqiniso lesidlo senkosi, ngokuba lesiyasidukiso sibonakala ngendlela embi, uma kufundiswa ukuthi esidlweni senkosi siyadla isinkwa kuphela, nokuphuza iwayini kuphela, nokuthi ikholwa lizozihlanganisa nomzimba kakristu, negazi lakhe kuphela uma umoya wakhe wenyuselwa ezulwini ukuhlangana khona ngokomoya nakho okobuntu bukajesu. ngakho lokhu ngithi: izwi lentshumayelo yanamuhla lingasisiza ukuqonda ukuwenyuka kwenkosi yethu kahle, ngokuba izwi leyo lithi: bheka, izulu nezulu lamazulu alinakukwanela. usolomoni, inkosi yasejerusalema, wakhuluma nenkosi emkhulekweni wakhe. okusho ukuthi izulu nezulu lamazulu alinakuyanela inkosi ujesu kristu eyakhushulelwa ezulwini. khona ezulwini wamukelwa nguyise nokuphiwa isihlalo sobukhosi khona. kwakungahlukaniswa khona ubuntu nobunkulunkulu, ubuntu bakhe babungaboshelwa khona ukuba ubuntu bakhe buhlale khona, bungabi khona lapho ubunkulunkulu bukhona, kube ubunkulunkulu bakhe kuphela obunenkululeko ukuhlangana nmakholwa akhe ezindaweni zonke nasemhlabeni. qha--ke, inkosi yethu ujesu kristu isithembisele ukuthi ukuthi, noma singabathathu noma ababili kuphela esihlangana egameni lakhe, enguye unkulunkulu uqobo, nomuntu futhi uqobo. masingadukiswa yizidukisi, kodwa sikholwe ngethemba eliqinileyo ukuthi siyamukela umzimba wakhe ngokudla umzimba wakhe esinkweni esibusisiwe, negazi lakhe elithululelwe kube ngukuthethelelwa kwezono, uma siliphuza ngewayini elibusisiwe esidlweni sakhe. ake sikholwe, sivume ngalawaya mazwi esivumo saseaugsburg, ukuthi yena--ke ongunkulunkulu uqobo ozelwe nguyise phambi kwezikhathi zonke, nomuntu futhi uqobo ozelwe ngumariya intombi, nowake wabethelwa esiphambanweni, nokufa, nokuvuka, ukuthi nguye oyinkosi yethu ehlezi enkazimulweni yayo ngakwesokunene sikayisa ukubusa izidalwa zonke.